
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 970 

20 Οκτωβρίου 2008 


ΥΠΟΥΡΓ ΕΙΟ ΔΙΚΑΙ ΟΣΥΝΗΣ 

Αριθμ. 95545 

Προκήρυξη διαγωνισμού για την εισαγωγή σπουδαστών 
στην Εθνική Σχολή Δικαστικών Λειτουργών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 9 του ν. 3689/2008 (ΦΕΚ 
164/Α/5.8.2008) «Εθνική Σχολή Δικαστικών Λειτουργών 
και άλλες διατάξεις». 

2) Τις διατάξεις του ν. 2236/1994 (ΦΕΚ 146/Α/1994). 

3) Τις διατάξεις του άρθρου 5 του ν. 3242/2004 (ΦΕΚ 
102/Α/24.5.2004) «Ρυθμίσεις για την οργάνωση και λει¬ 
τουργία της Κυβέρνησης, τη διοικητική διαδικασία και 
τους Ο.Τ.Α». 

4) Τις διατάξεις του άρθρου 22 του ν. 2362/1995 (ΦΕΚ 
247/Α/27.11.1995) «περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

5) Τις διατάξεις του άρθρου 90 του π.δ. 63 (ΦΕΚ 98/ 
Α/22.4.2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

6) Την υπ’ αριθμ. 42362/Υ252/28.9.2007 (ΦΕΚ τ.Β' 1948/ 
2007) απόφαση περί καθορισμού αρμοδιοτήτων Υφυ¬ 
πουργών Οικονομίας και Οικονομικών. 

7) Την ανάγκη πλήρωσης θέσεων δικαστικών λειτουρ¬ 
γών. 

8) Το γεγονός ότι από τις διατάξεις της παρούσης κοι¬ 
νής υπουργικής απόφασης προκαλούνται οι ακόλουθες 
δαπάνες: α) επί του κρατικού προϋπολογισμοόετήσια 
δαπάνη από την κάλυψη του κόστους μισθοδοσίας των 
διοριζομένων αποφοίτων της Σχολής ύψους 2.870.000 
ευρώ περίπου για το έτος 2010 και 4.950.000 ευρώ πε¬ 
ρίπου για το έτος 2011 και για καθένα από τα επόμενα 
οικονομικά έτη. Η ανωτέρω δαπάνη θα καλύπτεται από 
τις πιστώσεις που θα εγγράφονται προς τούτο στον Π/Υ 
του υπουργείου Δικαιοσύνης, β) επί του Π/Υ της Εθνικής 
Σχολής Δικαστικών Λειτουργών: ί) Δαπάνη ύψους 50.310 
ευρώ περίπου, 1.755.000 ευρώ περίπου και 837.000 ευρώ 
περίπου κατά το τρέχον οικονομικό έτος, το έτος 2009 
και το έτος 2010 αντίστοιχα, ϋ) Ενδεχόμενη δαπάνη 
κατά τα έτη 2009 και 2010 από την κάλυψη του κόστους 
μετακίνησης των εκπαιδευομένων για εκπαιδευτικούς 
λόγους. 


Οι ανωτέρω δαπάνες θα καλυφθούν από τις πιστώσεις 
του Π/Υ της Εθνικής Σχολής Δικαστικών Λειτουργών, 
αποφασίζουμε: 

Προκηρύσσουμε διαγωνισμό για την εισαγωγή στην 
Εθνική Σχολή Δικαστικών Λειτουργών εκατόν τριάντα 
πέντε (135) σπουδαστών. Ο αριθμός των εισακτέων κα- 
τανέμεται ανά κατεύθυνση, ως ακολούθως: 

Α. Διοικητικής Δικαιοσύνης, είκοσι επτά (27) και ανα¬ 
λυτικά, δύο (2) θέσεις δοκίμων εισηγητών του Συμβου¬ 
λίου της Επικράτειας, είκοσι τρεις (23) θέσεις δοκίμων 
παρέδρων πρωτοδικείου των τακτικών διοικητικών δι¬ 
καστηρίων και δύο (2) θέσεις δοκίμων εισηγητών του 
Ελεγκτικού Συνεδρίου. 

Β. Πολιτικής και Ποινικής Δικαιοσύνης, εκατόν οκτώ 
(108) και αναλυτικά, ογδόντα μία (81) θέσεις δόκιμων 
παρέδρων πρωτοδικείου και είκοσι επτά (27) θέσεις 
δόκιμων παρέδρων εισαγγελίας. 

Ο διαγωνισμός θα ολοκληρωθεί το βραδύτερο την 
31.1.2009. Τόπος διεξαγωγής του διαγωνισμού ορίζεται 
για μεν τις γραπτές εξετάσεις η Θεσσαλονίκη, για δε 
τις προφορικές εξετάσεις η Αθήνα. 

Προσόντα υποψηφίων 

Στο διαγωνισμό γίνονται δεκτοί πτυχιούχοι νομικού 
τμήματος ΑΕΙ, οι οποίοι θα έχουν συμπληρώσει το 27ο και 
δεν θα έχουν υπερβεί το 40ο έτος της ηλικίας τους κατά 
την 31η Δεκεμβρίου 2008, έχουν δε τα προσόντα που 
ορίζονται στις παρ. 1, 2 και 3 του άρθρου 36 του ν. 1756/ 
1988 και δεν έχουν τα κωλύματα που αναφέρονται στα 
άρθρα 37 και 38 του ιδίου νόμου, όπως ισχύουν για το 
διορισμό τους ως δικαστικών λειτουργών. Το ανώτατο 
όριο ηλικίας παρατείνεταί: α) για όσο χρονικό διάστημα 
έχει διαρκέσει η υποχρεωτική στρατιωτική θητεία του 
υποψηφίου και β) για τρία (3) ακόμη έτη αν ο υποψήφιος 
είναι κάτοχος διδακτορικού διπλώματος ή για ένα (1) έτος 
αν είναι κάτοχος μεταπτυχιακού τίτλου σπουδών. 

Τα απαιτούμενα προσόντα, εκτός από το όριο ηλικίας, 
πρέπει να συντρέχουν κατά το χρόνο έναρξης του δια¬ 
γωνισμού. Τα κωλύματα πρέπει να μην υπάρχουν τόσο 
κατά το χρόνο έναρξης του διαγωνισμού όσο και κατά 
χρόνο εγγραφής στη Σχολή. 

Οι υποψήφιοι οφείλουν να υποβάλλουν αίτηση συμμε¬ 
τοχής στο διαγωνισμό από 20.10.2008 έως και 7.11.2008, 
στη γραμματεία της Σχολής ή στη γραμματεία οποιου- 
δήποτε δικαστηρίου της χώρας. 

Στην αίτηση διευκρινίζεται για ποια κατεύθυνση εί¬ 
ναι υποψήφιοι και η γλώσσα ή οι γλώσσες στις οποί¬ 
ες επιθυμούν να εξετασθούν. Συνυποβάλλονται δε τα 
δικαιολογητικά, τα οποία αποδεικνύουν τη συνδρομή 
των προσόντων και την έλλειψη κωλυμάτων, εκτός των 
πιστοποιητικών σωματικής και ψυχικής υγείας, τα οποία 
υποβάλλονται στη Γραμματεία της Σχολής μέχρι την 
ημέρα έναρξης του προκριματικού σταδίου του διαγω¬ 
νισμού. Τα πιστοποιητικά αυτά εκδίδονται, το μεν της 
σωματικής υγείας από υγειονομική επιτροπή κατά το 
σύστημα, το οποίο ισχύει για τους πολιτικούς διοικητι¬ 
κούς υπαλλήλους, το δε της ψυχικής υγείας από διευ¬ 
θυντή ψυχιατρικής κλινικής κρατικού ή πανεπιστημιακού 
νοσοκομείου. 

Σε περίπτωση διαπίστωσης έλλειψης φυσικών σω¬ 
ματικών δεξιοτήτων κάποιου υποψηφίου, εξετάζεται 
από την ανωτέρω υγειονομική επιτροπή, αν η έλλειψη 
αυτή εμποδίζει ή όχι την άσκηση των δικαστικών του 
καθηκόντων. Εφόσον πιστοποιηθεί από την επιτροπή 
η υγεία και η σωματική καταλληλότητά του για την 
άσκηση των ανωτέρω καθηκόντων, λαμβάνονται όλα 
τα αναγκαία μέτρα για τη διευκόλυνση της συμμετοχής 
του υποψηφίου στον εισαγωγικό διαγωνισμό. Στα μέτρα 
διευκόλυνσης μπορεί να περιλαμβάνεται και η παροχή 
παράτασης για την ολοκλήρωση της εξέτασης. Η πα¬ 
ράταση αυτή δεν μπορεί να υπερβαίνει το ένα δεύτερο 
του προβλεπόμενου χρόνου για την ολοκλήρωση της 
εξέτασης. 

Ο εισαγωγικός διαγωνισμός θα διεξαχθεί σε δύο στάδια: 
προκριματικό και τελικό. Κατά το προκριματικό στάδιο: 
α. Οι υποψήφιοι εξετάζονται γραπτά για την κατεύθυνση 
Διοικητικής Δικαιοσύνης σε θέματα:αα) γενικής παιδείας, 
ββ) συνταγματικού δικαίου, γενικού διοικητικού δικαίου 
και δικαίου διοικητικών διαφορών και γγ) δημοσιονομικού 
δικαίου, για δε την κατεύθυνση πολιτικής και ποινικής 
δικαιοσύνης σε θέματα: αα) γενικής παιδείας, ββ)αστικού 
δικαίου, εμπορικού δικαίου και πολιτικής δικονομίας και 
γγ) ποινικού δικαίου και ποινικής δικονομίας, β. Η εξέταση 
στα θέματα γενικής παιδείας περιλαμβάνει την ανάπτυξη 
ενός θέματος σχετικά με τα σύγχρονα νομικά, κοινωνικά, 
πολιτικά, οικονομικά και πολιτιστικά ζητήματα ή συνδυ¬ 
ασμό ανάπτυξης θέματος και ερωτήσεων πολλαπλής 
επιλογής, γ. Η εξέταση στα νομικά μαθήματα διενεργείται 
με συνθετική παρουσίαση πρακτικού θέματος στον αντί¬ 
στοιχο θεματικό κύκλο και περιλαμβάνει μία, επιπλέον 
των ανωτέρω, γραπτή δοκιμασία των υποψηφίων για 
μεν την κατεύθυνση της Διοικητικής Δικαιοσύνης στο 
θεματικό κύκλο του συνταγματικού δικαίου, του γενικού 
διοικητικού δικαίου και του δικαίου διοικητικών διαφο¬ 


ρών, για δε την κατεύθυνση της Πολιτικής και Ποινικής 
Δικαιοσύνης στο θεματικό κύκλο του αστικού δικαίου, του 
εμπορικού δικαίου και της πολιτικής δικονομίας. 

Κατά το τελικό στάδιο, στο οποίο μετέχουν μόνον 
όσοι έχουν επιτύχει στο προκριματικό: α. Οι υποψήφιοι 
κάθε κατεύθυνσης εξετάζονται προφορικά και δημοσίως 
στην ύλη που προβλέπεται για τις εξετάσεις του προκρι¬ 
ματικού σταδίου της ίδιας κατεύθυνσης και σε θέματα 
ευρωπαϊκού κοινοτικού δικαίου, β. Οι υποψήφιοι εξετά¬ 
ζονται προαιρετικά σε μία ή δύο από τις ξένες γλώσσες: 
αγγλική, γαλλική, γερμανική, ιταλική, ισπανική και ρωσική, 
γραπτά, με μετάφραση κειμένου από την ελληνική στην 
ξένη γλώσσα και αντίστροφα και προφορικά, με συνδιά¬ 
λεξη μεταξύ του υποψηφίου και του εξεταστή. 

Η αίτηση για την εγγραφή στη Σχολή υποβάλλεται 
στη γραμματεία αυτής, μέσα σε προθεσμία δέκα ημερών 
από την ανάρτηση του πίνακα οριστικών αποτελεσμά¬ 
των στον πίνακα ανακοινώσεων της Σχολής, είτε από 
τον ίδιο είτε από τρίτο πρόσωπο εξουσιοδοτημένο με 
έγγραφο, το οποίο φέρει βεβαίωση γνησιότητας της 
υπογραφής του αιτούντος από οποιαδήποτε αρμόδια 
αρχή, συμβολαιογράφο ή δικηγόρο. 

Το πρόγραμμα, η διαδικασία, τα εξεταστικά κέντρα 
διεξαγωγής του διαγωνισμού, ο ορισμός επιτηρητών, 
καθώς και κάθε άλλη λεπτομέρεια, η οποία αναφέρεται 
στους υποψηφίους, στους όρους και τον τρόπο διεξα¬ 
γωγής του διαγωνισμού, καθορίζονται με απόφαση της 
επιτροπής διαγωνισμού, που προβλέπεται στις παρα¬ 
γράφους 2 και 3 του άρθρου 11 του ν. 3689/2008 (ΦΕΚ 
164/Α/5.8.2008). 

Οι αποφάσεις της επιτροπής αναρτώνται στο Υπουρ¬ 
γείο Δικαιοσύνης και στο κατάστημα της Σχολής, δη¬ 
μοσιοποιούνται δε με οποιονδήποτε άλλον πρόσφορο 
τρόπο. 

Η παρούσα προκήρυξη α) θα αναρτηθεί μέχρι τις 20 
Οκτωβρίου τρέχοντος έτους, στην Κ.Υ.Υ.Δ, στην Σχολή Δι¬ 
καστικών Λειτουργών, στα καταστήματα του Συμβουλίου 
της Επικράτειας, του Αρείου Πάγου, στα δικαστικά κατα¬ 
στήματα όλων των εφετείων και πρωτοδικείων της χώρας 
με επιμέλεια των κατά τόπους προέδρων εφετών, καθώς 
και στα καταστήματα όλων των Δικηγορικών Συλλόγων, 
και β) θα αποσταλεί σε περίληψη σε όλες τις εφημερίδες 
και ραδιοτηλεοπτικά μέσα πανελλαδικής εμβέλειας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 10 Οκτωβρίου 2008. 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚΟΛΑΟΣ ΛΕΓΚΑΣ ΣΩΤΗΡΗΣ ΧΑΤΖΗΓΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·θΐ.(]Γ - ί-ιηίΐΙ: ννβί)ΐΐΐ35ΐβΓ.£ί@0ί·(ΐΓ 




